
U22005-2877/18.03.2008




REFERAT
privind alipirea parcelelor înscrise în CF nr.7027 Chişoda şi CF nr.598 Chişoda, din str.Bujorilor nr.49-51-zona Steaua III bloc 23,  în vederea   înscrierii blocului S+P+4E  în cartea funciară
Se propune spre analiză Comisiilor nr.II, III şi IV din cadrul Consiliului Local al Municipiului Timişoara, materialul întocmit de Direcţia Urbanism, Serviciul Banca de date Urbane în baza cererii nr.U22005-2877/07.06.2005, a Direcţiei Patrimoniu în vederea obţinerii autorizaţiei de funcţionare pentru întabularea blocului nr.23.

Terenul în discuţie este situat în Timişoara, Zona Steaua III şi este înscris în CF nr.7027 Chişoda cu nr.topo 1730/635-637/5 în suprafaţă de 950 mp proprietatea Primăriei Municipiului Timişoara,  şi CF nr.598 Chişoda cu nr.topo 1731/635-637 în suprafaţă de 1439 mp în proprietatea Statului Român.
Conform adreselor de la Serviciul Administrare Fond Funciar nr.U22005

2877/13.03.2008, de la Serviciul Juridic cu nr.U22005-2877/13.03.2008 şi de la Direcţia Patrimoniu cu nr. U22005-2877/13.03.2008 ni se aduce la cunoştinţă că nu există litigii pe rol legate de acest imobil şi nici nu sunt depuse cereri de revendicare.
Conform Autorizaţiei de Construire nr.1144/15.10.1999, Primăria Timişoara prin Direcţia Patrimoniu,  în baza OG nr.19/1994, a construit Blocul nr.23 în regim de înălţime S+P+4E.Construcţia a fost edificată pe două parcele de teren şi anume pe parcela cu nr topo 1730/635-637/5 şi parţial pe parcela cu nr.topo 1731/635-637.Pentru înscrierea blocului în cartea funciară este necesară unificarea parcelelor în cote părţi, în CF nr.7027 Chişoda, pe baza unui proiect de alipire care se va întocmi de către Primăria Timişoara, astfel:
- se alipeşte parcela cu nr topo 1730/635-637/5 în suprafaţă totală de 950 mp în proprietatea Primăriei Municipiului Timişoara, cu parcela cu nr.topo 1731/635-637 în suprafaţă de 477 mp, din suprafaţa totală de 1439 mp, în proprietatea Statului Român 
( deci aproximativ 33,15 % din suprafaţa totală de 1439 mp).

După analizarea celor mai sus prezentate, de către comisiile Consiliului Local al Municipiului Timişoara, se va aviza documentaţia de alipire a parcelelor de teren,  apoi se va elibera autorizaţia de funcţionare pentru înscrierea blocului în cartea funciară nr.7027 Chişoda.

